cyanic-selkie/wikianc huggingface dataset:
Enter Sandman
მუსიკა
Enter Sandman მიმდინარეობს ტემპით 123 დარტყმა წუთში ხუთი წუთისა და ოცდათორმეტი წამის განმავლობაში, რაც ამ ალბომში შესული სიმღერების საშუალო სიგრძეზე ოდნავ მეტია. იწყება მთავარი რიფის მსგავსი სუფთა შესავლით, რომელსაც გიტარაზე უკრავს ჯგუფი; შემდეგ შემოდის გიტარის აკორდი მი მინორში ვაუ-ვაუ ეფექტის გამოყენებით, რასაც მოსდევს მძიმედ დაკრული შესრულება ტომ-ტომ დოლებზე. ოცდამეოთხე წამზე სუფთა ჟღერადობის გიტარებს ანაცვლებს გიტარები დისტორშენით, რომლებიც ორმოცდამეთექვსმეტე წამიდან იწყებენ მთავარი რიფის შექმნას, რისთვისაც ისინი იყენებენ E/B♭ ტრიტონის ვარიაციებს. პ.ჯ. ჰოუორთმა ვაუ-ვაუ წიგნში მთავარი რიფი დაახასიეთა როგორც „ბოროტი“. შემდეგ სიმღერა ჩვეულებრივი სტრუქტურით ვითარდება: ორი ტაეპი, მისამღერის-წინა ტექსტი და მისამღერი. მისამღერისა და მისამღერის-წინა ტექსტის დროს სიმღერა მთელი ტონით მაღლა იწევს ფა დიეზამდე, ხოლო მეორე მისამღერის შემდეგ ჰემეტი იწყებს სოლოს შესრულებას მთავარი, მისამღერის-წინა და მისამღერის რიფების გამოყენებით. ჰემეტი იყენებს ვაუ-ვაუ ეფექტს და ნოტების ფართო დიაპაზონს, მათ შორის მი მინორი პენტატონური, სი მინორი, ფა დიეზი მინორი, მი მინორი და მი დორიანის რეჟიმში. სოლოს ერთ-ერთი უკანასკნელი ნაწილი შთაგონებულია ჯგუფ Heart-ის სიმღერიდან Magic Man, როგორც გამოყენებულია იგი Ice-T-ის სიმღერაში Personal. სოლოს დასრულებამდე რამდენიმე წამით ადრე იწყება შესვენება, რომელიც წარმოდგენილია დასარტყმელი საკრავების სუფთა შესავლით, რასაც მოსდევს გიტარის ასევე სუფთა შესავალი, რომელსაც კირკის სოლოს უკანასკნელი ნოტის ექო ადევს ფონად. ამ ფონზე ისმის, როგორ ასწავლის ჯეიმზი ბავშვს ძილისწინა ლოცვას Now I Lay Me Down to Sleep. ამას მოსდევს იავნანის ერთ-ერთი ვერსია და მისამღერი. მისამღერის შემდეგ ხმის სიმაღლე თანდათან იკლებს. ამ დროს ჯგუფი უკრავს იმავე რიფებს, რაც გამოყენებულია შესავალში, მხოლოდ შებრუნებული თანმიმდევრობით.
ტექსტი
მუსიკის შექმნის პროცესი მალე დამთავრდა, მაგრამ ვოკალისტ ჯეიმზ ჰეტფილდს პრობლემები ჰქონდა ვოკალთან და ტექსტთან დაკავშირებით. ფაქტობრივად, ეს სიმღერა იყო ბოლო ალბომში, რომელზეც ტექსტი შეიქმნა, ხოლო ამჟამინდელი ტექსტი პირვანდელი სახით არ არის; ჰეტფილდს სჯეროდა, რომ სიმღერას ჰქონდა თვალშისაცემი და კომერციული სახის ჟღერადობა და, კონტრასტულობისთვის, მან დაწერა ტექსტი, რომელიც ეხებოდა სრულყოფილი ოჯახის ნგრევას, დიდსა და საშინელ საიდუმლოს ოჯახში, შეიცავდა მინიშნებებს უცაბედი სიკიდილის სინდრომზე ინფარქტით. პირველად მეტალიკის ისტორიაში ულრიხმა და პროდიუსერმა ბობ როკმა უთხრეს ჯეიმზს, რომ მისგან უკეთეს ტექსტს ელოდნენ. ბობმა ჯეიმზს განუცხადა, რომ ტექსტი დიდებული იყო, მაგრამ უკეთესიც შეიძლებოდა. არ იყო საჭირო, პროცესების ასე სიტყვასიტყვით აღწერა, რომ მას შეეძლო ეს ყველაფერი უფრო პოეტურად ეთქვა. ბობს ეჯერა, რომ „სიკვდილი არ გაიყიდებოდა“. შესაბამისად, ეს პუნქტი ჯეიმზმა ხელახლა დაწერა და მივიღეთ ის ტექსტი, რომელიც ახლა აქვს სიმღერას. ახლანდელი ტექსტი კი ეთმობა კოშმარებს, მათ ბუნებას და ბავშვის სიზმრების სამყაროში გადასვლის შიშს, სადაც მას მუდმივად უთვალთვალებს მოხუცი კაცი, „ქვიშის კაცი“.
ჟურნალ როლინგ სტოუნის ჟურნალისტ რობერტ პალმერის შეფასებით, Enter Sandman, შესაძლოა, პირველი იავნანა იყოს მეტალის ჟღერადობით, რომელიც ჯეიმზის ხმით ურჩევს ბავშვს:
სიმღერის სათაურში მოხსენიებული „ქვიშის კაცი“ (Sandman) პერსონაჟია დასავლეთის ფოლკლორიდან, რომელიც ღამით ბავშვებთან მოდის და მაგიურ ქვიშას აბნევს მათ თვალებზე, რათა კარგი სიზმრები ნახონ.
გამოშვება და შეფასება
თავდაპირველად სიმღერას Holier Than Thou უნდა გაეხსნა ალბომი Metallica და პირველი სინგლიც სწორედ ის უნდა ყოფილიყო; დოკუმენტური ფილმის A Year and a Half in the Life of Metallica მიხედვით, პროდიუსერმა ბობ როკმა უთხრა ლარს ულრიხსა და ჯეიმზ ჰეტფილდს, რომ ალბომი შეიცავდა ხუთ ან ექვს სიმღერას, რომლებიც კლასიკად უნდა ქცეულიყვნენ არა მარტო ფანებს შორის, არამედ რადიოშიც, და რომ პირველი სიმღერა, რომელიც უნდა გამოსულიყო, იყო Holier Than Thou. ბობ როკის მიხედვით, ულრიხი იყო ერთადერთი წევრი რომელიც ჯერ კიდევ ჩაწერამდე მიხვდა, რომ Enter Sandman იყო იდეალური სიმღერა პირველი სინგლისთვის. ულრიხმა თქვა, რომ მას ჰქონდა დიდი არგუმენტი და მას შემდეგ, რაც გაუზიარა თავისი შეხედულებები და მოსაზრებები ჯგუფის დანარჩენ წევრებს, Enter Sandman გახდა პირველი ტრეკი და პირველი სინგლი ალბომიდან.
სინგლი გამოვიდა 1991 წლის 29 ივლისს, ორი კვირით ადრე „შავი ალბომის“ გამოსვლამდე. ალბომმა პირველი ადგილი დაიკავა ბილბორდ 200-ში და გაიყიდა 22 მილიონზე მეტი ეგზემპლარი მსოფლიოს მასშტაბით, რამაც Enter Sandman-ს საშუალება მისცა, გამხდარიყო „ცნობილი აუდიო კერპი პოპ-კულტურის მრავალ კუთხეში“. 1991 წლის 30 სექტემბერს იგი იქცა მეტალიკის მეორე სინგლად, რომელმაც ოქროს სტატუსი მიიღო აშშ-ში, გაიყიდა რა 500 000-ზე მეტი ეგზემპლარი. 1992 წელს სიმღერა ნომინირებული იყო გრემის დაჯილდოებაზე კატეგორიაში საუკეთესო როკ სიმღერა, თუმცა, საბოლოოდ, დათმო ეს ჯილდო სტინგის სიმღერასთან The Soul Cages. მიღებული აქვს ნომინაციები ჯუნოს დაჯილდოებაზე კატეგორიებში უცხოელი შემსრულებლის საუკეთესოდ გაყიდვადი სინგლი და წლის პროდიუსერი.
სიმღერა კარგად იქნა მიღებული კრიტიკოსების მიერ. სტივ ჰიუიმ Allmusic-იდან „შავი ალბომის“ მიმოხილვაში Enter Sandman დაახასიათა როგორც ერთ-ერთი საუკეთესო სიმღერა ალბომიდან, „დამანგრეველი, შიშველი ღარების მჭრელი“. რობერტ პალმერმა როლინგ სტოუნიდან აღნიშნა, რომ სიმღერა „ზღაპარს მოგვითხრობს (...) დეტალურად და დინამიურად“ და მისი გავლენა იგრძნობა ალბომის სტრუქტურასა და ინდივიდუალურ სიმღერებზე. სიდ სმითმა BBC-დან სიმღერას „ფსიქო-დრამატული“ უწოდა და დაამატა, რომ „მოკლე მოტივები იმას აღნიშნავს, რომ რაღაცები იცვლება“ მეტალიკის ახალი ალბომით. სიმღერა მიჩნეულია მეტალიკის სახელწერო სიმღერად.
Enter Sandman შესულია რადიოსადგურ Triple J-ის 2009 წელს შედგენილ სიაში ყველა დროის 100 საუკეთესო სიმღერა 31-ე პოზიციაზე, ჯიმი ჰენდრიქსის All Along the Watchtower-სა (30-ე) და New Order-ის Blue Monday-ის (32-ე) შორის. ჟურნალმა როლინგ სტოუნმა მოათავსა იგი 399-ე ადგილზე სიაში ყველა დროის 500 საუკეთესო სიმღერა, ხოლო VH1-მა — 22-ე ადგილზე სიაში ყველა დროის 40 უდიდესი სიმღერა, მე-18 ადგილზე 90-იანების ას საუკეთესო სიმღერას შორის და 88-ეზე მათი 2003 წლის სიაში 100 საუკეთესო სიმღერა უკანასკნელი 25 წლიდან. ჟურნალმა Q მიანიჭა სიმღერას 81-ე ადგილი სიაში 100 სიმღერა, რომლებმაც მსოფლიო შეცვალეს და 55-ე სიაში ყველა დროის 1001 საუკეთესო სიმღერა. Total Guitar ჟურნალის მკითხველებმა სიმღერის რიფი შეარჩიეს ყველა დროის მეხუთე საუკეთესო რიფად, ხოლო ჟურნალმა Kerrang! მოათავსა იგი მეოთხე ადგილზე სიაში ყველა დროის ასი საუკეთესო სინგლი. როკ-ენ-როლის დიდების დარბაზმა კი შეიტანა იგი სიაში 500 სიმღერა, რომლებმაც როკი გაამდიდრეს. 2009 წელს სიმღერა დასახელდა ყველა დროის მე-5 საუკეთესო მძიმე როკ სიმღერად VH1-ის მიერ.
სინგლის გამოსვლის შემდეგ სხვადასხვა წყაროებში გაჩნდა მოსაზრებები, რომ მეტალიკამ მთავარი რიფი მოპარა ლოს-ანჯელესურ კროსოვერ თრეშ მეტალ-ჯგუფს Excel, კერძოდ კი სიმღერიდან Tapping Into The Emotional Void, რომელიც შესულია Excel-ის 1989 წლის ალბომში The Joke's On You. 2003 წელს გავრცელდა ხმები, რომ Excel-ის წევრები განიხილავენ სარჩელის შეტანის პირობებს მეტალიკის წინააღმდეგ მათი სიმღერების მსგავსების გამო.
მუსიკალური ვიდეო
thumb|right|კადრი მუსიკალური ვიდეოდან, რომელზედაც ჩანს ბავშვი, რომელიც ლოცულობს და მას მოხუცი (ქვიშის) კაცი უთვალთვალებს. Enter Sandman იყო პირველი მუსიკალური ვიდეო „შავი ალბომიდან“, ხოლო მეტალიკისთვის — მეორე (პირველი იყო One). პირველი იყო ასევე მეტალიკის იმ ექვსი მუსიკალური ვიდეოდან, რომელთა რეჟისორიც უეინ იშემია. ჩაიწერა 1991 წლის 3 ივლისს ლოს-ანჯელესში, მისი პრემიერა გაიმართა ამავე წლის 30 ივლისს, ორი კვირით ადრე ალბომის გამოსვლიდან. მუსიკალური ვიდეოს სიუჟეტი პირდაპირაა დაკავშირებული მუსიკის თემასთან, რომელიც მოიცავს კადრებს ბავშვის კოშმარებიდან და ქვიშის (მოხუცი) კაცის ფრაგმენტებს ჯგუფის მიერ სიმღერის შესრულების კადრების ფონზე. ბავშვს ესიზმრება, რომ ის იხრჩობა, ეცემა შენობის სახურავიდან, გველების გარემოცვაშია, სატვირთო მისდევს და საბოლოოდ ამ გაქცევაში მთის მწვერვალიდან ვარდება. სიმღერის გარკვეულ ნაწილში ჩანს ბავშვი, რომელიც ლოცულობს და მას მოხუცი (ქვიშის) კაცი უთვალთვალებს. მთელი ვიდეოს განმავლობაში კადრები განუწყვეტლივ ციმციმით ენაცვლებიან ერთმანეთს. Enter Sandman-მა გაიმარჯვა MTV-ის მუსიკალური ვიდეოების დაჯილდოებაზე კატეგორიაში საუკეთესო მეტალ ვიდეო; მიღებული აქვს ნომინაციები ამავე დაჯილდოებაზე კატეგორიებში ვიდეოს საუკეთესო რეჟისურა და საუკეთესო კინემატოგრაფია. ენდრიუ ბლეიკიმ PopMatters-იდან განაცხადა ვიდეოს შესახებ, რომ „სიუჟეტი იდეალურად ერგება სქელ რიფებსა და ჯეიმზის ჩახლართულ იავნანისებურ ლირიკას“.
საკონცერტო შესრულება
გამოსვლის შემდეგ Enter Sandman შედის მეტალიკის თითქმის ყველა საკონცერტო ალბომსა თუ DVD-ში და სრულდებოდა დაჯილდოების ცერემონიებსა თუ საქველმოქმედო კონცერტებზე, 1991 წლის MTV-ის მუსიკალური ვიდეოების დაჯილდოებაზე, 1992 წლის გრემის დაჯილდოებაზე, ფრედი მერკურისადმი მიძღვნილ კონცერტზე, და Live Earth-ზე. ამ უკანასკნელის გაერთიანებულ სამეფოში ტრანსლაციის შემდეგ BBC-მ მიიღო 413 საჩივარი და ბოდიში მოუხადა მეტალიკის ფანებს მეტალიკის სიმღერების ამოჭრის გამო Enter Sandman-მდე.
1997 წელს ფორტ-უერთში ჩატარებულ დახურულ შოუზე მეტალიკამ სიმღერის დასასრულისკენ მოაწყო „უბედური შემთხვევა“ სცენაზე. განათების კოშკურაზე შეიქმნა „პრობლემები“, როდესაც მასზე დაკიდულმა კაცმა დაიწყო აქეთ-იქით ქანაობა, რასაც საბოლოოდ კოშკურის ჩამოვარდნა მოჰყვა. გამტარებმა, რომლებზეც ეს კაცი ეკიდა, ნაპერწკლების ყრა დაიწყეს, ხოლო სცენაზე, პიროტექნიკის ეფექტების გამოყენებით, მოხდა აფეთქებები, რის შედეგადაც ერთ-ერთ ტექნიკოსს „ცეცხლი წაეკიდა“ და სცენაზე სირბილი დაიწყო. ასეთი სცენების ხილვა შესაძლებელია ვიდეო ალბომში Cunning Stunts, რაც ქართულად ნიშნავს „ეშმაკურ ხრიკებს“. სწორედ ასეთი ხრიკი იყო Enter Sandman-ის შესრულებისას მოწყობილი „უბედური შემთხვევა“, რომელიც იმდენად რეალურად ჩანდა, რომ მაყურებელი საგონებელში ჩააგდო, ეს ყველაფერი ნამდვილად მოხდა თუ შოუს ნაწილი იყო.
2004 წლის 6 ივნის მეტალიკამ შეასრულა სიმღერა ინგლისში დრამერ ჯოი ჯორდისონთან ერთად Slipknot-იდან, რომელმაც შეცვალა ლარს ულრიხი მისი ავადმყოფობის გამო.
ერთ-ერთი უკანასკნელი საკონცერტო შესრულება შედგა 2011 წლის 14 სექტემბერს ნიუ-იორკის იანკების სტადიონზე, ბრონქსი, ნიუ-იორკი, აშშ, რასაც ჯეიმზმა საგანგებო ვიდეო წაუმძღვარა იანკების საიტზე.
ქავერები და მიძღვნები
Enter Sandman-ის ქავერების მრავალრიცხოვან შემსრულებლებს შორის არიან Sum 41, მოუტერჰედი, აპოკალიპტიკა, რიჩარდ ჩიზი, The Mighty Mighty Bosstones, Twink, Dub Spencer & Trance Hill, Reel Big Fish, Tropikal Forever, Die Krupps, Björn Again, Pat Boone და სხვები. მოუტერჰედის ქავერი ნომინირებული იქნა გრემის დაჯილდოებაზე კატეგორიაში საუკეთესო მეტალ შესრულება 2000 წელს, თუმცა დათმო ჯილდო ბლექ საბათის სიმღერასთან Iron Man.
სიმღერის ქავერი შესულია ასევე ალბომში Metallic Assault: A Tribute to Metallica, სადაც ბას-გიტარაზე უკრავს მეტალიკის ამჟამინდელი ბასისტი რობერტ ტრუჰილო, რამდენიმე წლით ადრე, ვიდრე მეტალიკის წევრი გახდებოდა.
Enter Sandman-ის მრავალრიცხოვანი ქავერებიდან შესაძლოა გამოვარჩიოთ ფინური როკ ჯგუფ აპოკალიპტიკის ქავერი, რომელიც შესულია მათივე სადებიუტო ალბომში Plays Metallica by Four Cellos. შეიცავს მეტალიკის კიდევ შვიდი სიმღერის ინსტრუმენტულ ქავერს შესრულებულს ხემიან საკრავებზე.
ქანთრის შემსრულებელი მომღერალი ლუკ ბრაიანი ხშირად ასრულებს Enter Sandman-ის შესავალსა და პირველ მისამღერს მისი სიმღერის All My Friends Say შესრულებამდე.
სქოლიო
კატეგორია:1991 წლის სინგლები კატეგორია:მეტალიკის სიმღერები კატეგორია:1991 წლის სიმღერები
დანიის გეოგრაფია
დანია მდებარეობს ჩრდილოეთ ევროპაში, იუტლანდიის ნახევარკუნძულზე და სხვა მრავალ კუნძულზე. ამ კუნძულებს შორის უდიდესია ზელანდია. დანიას ესაზღვრება ბალტიის ზღვა და ჩრდილოეთის ზღვა. დანიას ეკუთვნის 443 სახელდარქმეული კუნძული.
კატეგორია:დანიის გეოგრაფია
Anochetus madagascarensis
სქოლიო
კატეგორია:Anochetus
Metro (სადიზაინო ენა)
thumb|Music+Video-ს განყოფილება Windows Phone-ში thumb|right|[[Outlook.com-ში ჩაშენებულია Microsoft-ის სადიზაინო ენის ინტერნეტ ვერსია]] „Metro“ — კოდური სახელწოდება სადიზაინო ენისა, ან უბრალოდ დიზაინის სტილისა, რომელიც შექმნა კომპანია Microsoft-მა. ეს ენა ტიპოგრაფიაზეა დაფუძნებული, ანუ მეტი ყურადღება ექცევა ტექსტის დიზაინს. მოგვიანებით მას ეწოდა Microsoft-ის სადიზაინო ენა (Microsoft design language). მისი შექმნის იდეა გაჩნდა საზოგადოებრივ სატრანსპორტო სისტემებზე დაკვირვების შედეგად. მთავარი პრინციპი ამ ენისა არის ის, რომ პროცესორის დატვირთვაზე ყურადღება ექცევა უფრო მეტად აპლიკაციებს, ვიდრე თავად საოპერაციო სისტემას და ვიზუალური გარემო დაფუძნებულია უფრო მეტად ტიპოგრაფიაზე, ვიდრე გრაფიკაზე. დიზაინის ასეთი მიდგომა დაიწყო ჯერ კიდევ Microsoft Encarta 95-ისა და MSN 2.0-ის დროს და მოგვიანებით განვითარდა Windows Media Center-სა და Zune-ში. დიზაინი ოფიციალურად წარმოდგენილ იქნა "Metro"-ს სახელწოდებით Windows Phone 7-ის საზეიმოდ წარდგენის დროს და მას შემდეგ ეს სახელწოდება გაერთიანდა სხვა Microsoft-ის პროდუქტებშიც, როგორებიცაა Xbox 360-ის საოპერაციო სისტემა, Windows 8 და Outlook.com-ი.
ისტორია
Metro დიზაინის სტილი დაფუძნებულია საერთაშორისო ტიპოგრაფიული სტილის პრინციპებზე. ამ სტილის ადრეული ნიშნები ჯერ კიდევ Windows XP Media Center Edition-ის Windows Media Center-ში შეიმჩნეოდა, რაც გულისხმობდა იმას, რომ ნავიგაციის ძირითადი ფორმა იყო ტექსტი. ასეთი ინტერფეისი მოგვიანებით გადატანილ და განვითარებულ იქნა Media Center-ის შემდეგ ვერსიებშიც. 2006 წელს, Zune-ის ინტერფეისიც განახლდა ამ პრინციპების გამოყენებით. Microsoft-ის დიზაინერებმა გადაწყვიტეს ხელახლა შეექმნათ ამ დიზაინის ინტერფეისი, რომელშიც კიდევ უფრო წმინდა და სუფთა ტიპოგრაფია იქნებოდა გამოყენებული და თან რაც შეიძლება ნაკლები გრაფიკული ელემენტებით. ეს პრინციპები და Zune-ის ახალი სამომხმარებლო ინტერფეისი ჩაშენებულ იქნა Windows Phone-ში (სწორედ Windows Phone-ის Metro სტილის ინტერფეისი გადაიზარდა შემდგომ Windows 8-ის Metro სტილის ინტერფეისში). Zune-ის სამაგიდო სამომხმარებლო პროგრამის დიზაინი ასევე ხელახლა იქნა შექმნილი უფრო მეტი ტიპოგრაფიითა და სუფთა ვიზუალით, რომელიც საკმაოდ განსხვავდებოდა Zune-ის წინამორბედ, Portable Media Center-ზე დაფუძნებული სამომხმარებლო ინტერფეისისაგან. ბრტყელი, ფერადი "ცოცხალი ფილები" სადიზაინო ენაში Windows Phone-ის შექმნის დროს იქნა წარმოდგენილი.
პრინციპები
thumb|[[Segoe|Segoe UI-ის ფონტი Windows 7-ში (ზევით) და Windows 8-ში (ქვევით)]] thumb|right|[[Windows 8-ის Start Screen-ი წარმოდგენილია ბრტყელი, ფერადი "ცოცხალი" ფილებითა და "ფილების კედლის" ჰორიზონტალურად მოძრაობის ფუნქციით, როგორც თავის დროზე იყო (და ახლაც არის) წარმოდგენილი Windows Phone-ი და Xbox 360-ის საოპერაციო სისტემა.]] სადიზაინო ენის, Metro-ს, შექმნაში დიდი გავლენა მოახდინა Microsoft-ის დიზაინერთა გუნდის შთაგონებამ, რომელიც საზოგადოებრივ სატრანსპორტო სისტემებზე დაკვირვების დროს მიიღეს; მაგალითად, ისინი აკვირდებოდნენ King County Metro-ს (საზოგადოებრივი სატრანსპორტო სისტემის განყოფილება ვაშინგტონის ერთ-ერთ ოლქში, კერძოდ King County-ში). ეს სისტემა სიეტლის დიდ ფართობს მოიცავს, სადაც კომპანია Microsoft-ის სათავო ოფისებია განლაგებული. სადიზაინო ენა ხაზს უსვამს კარგ ტიპოგრაფიასა და ტექსტებს - დიდი ზომის შრიფტით, რაც თვალისთვის მისწრებაა. Microsoft-ის ხედვით, ეს სადიზაინო ენა არის "ლამაზი, სწრაფი, თანამედროვე" და ხატულებზე დაფუძნებული ინტეფეისის (ასეთი ინტერფეისი აქვს Windows-ს, Android-სა და iOS-ს) მკაფიოდ გაუმჯობესებული "განახლება". ყველანაირი ტექსტი იყენებს Segoe შრიფტის ფონტებს. Segoe შრიფტი, რომლის ლიცენზია შეიძინა Microsoft-მა, შექმნა სტივ მეტისონმა Monotype Corporation-ში (კორპორაცია, რომელიც ქმნის შრიფტებს სხვადასხვა დიზაინით). Microsoft-მა შექმნა Segoe-ს ორი ახალი ვერსია, ერთი Zune-ისთვის, რომელსაც Zegoe UI უწოდეს, და მეორე Windows Phone-ისთვის, რომელსაც Segoe WP დაარქვეს. ეს ფონტები მხოლოდ მცირედით განსხვავდებიან ერთმანეთისგან. აშკარა განსხვავება Segoe UI-სა და Segoe WP-ს შორის შეიმჩნევა შესაბამის ციფრების სიმბოლოებში. Windows 8-ში Segoe UI-ს აშკარა განსხვავებები ჰქონდა ისევე როგორც Segoe WP-ს. ყველაზე მეტად თვალსაჩინოა ტიპოგრაფიული ცვლილებები შემდეგი სიმბოლოებისა: 1, 2, 4, 5, 7, 8, I და Q.
Microsoft-მა ეს სადიზაინო ენა შექმნა სპეციალური მიზნით: მოხმარების პროცესი ყოფილიყო უფრო სწრაფი (მთავარი კომპიუტერული ამოცანების გაერთიანებისა და გაძლიერების წყალობით), რაც მიიღწევა ზედმეტი გრაფიკული ელემენტების ამოღებით. საბოლოოდ მიღებულ ინტერფეისებს გააჩნიათ უფრო დიდი ვიზუალური სივრცე, შედარებით პატარა ღილაკები და ხშირად აქვთ "ფილების კედლის" ჰორიზონტალურად მოძრაობის ფუნქცია. გვერდების სათაურების შრიფტი, ჩვეულებრივ, დიდი ზომისაა, რაც ჰორიზონტალური მოძრაობის უპირატესობაზე მეტყველებს.
ანიმაცია დიდ როლს ასრულებს. Microsoft-ის რეკომენდაციით, სასურველია კარგად გავერკვეთ Metro სტილის დიზაინის ანიმაციურ "გადასვლებსა" და სენსორული ეკრანის შემთხვევაში, საკონტროლო მოქმედებებში (როგორებიცაა: თითის ერთხელ დაჭერა და თითის გასრიალება), რაც მომხმარებელს საშუალებას აძლევს მიიღოს არაჩვეულებრივი შთაბეჭდილება "ცოცხალი" ინტერფეისისგან, სადაც განვითარებულია სიღრმის შეგრძნება.
Windows 8-მდე
პირველი შეფასებები ამ ენის მიმართ ძირითადად იყო დადებითი. Zune HD-ის (პორტატული მედია ფლეიერი, რომლის წარმოება 2011 წელს შეჩერდა) მიმოხილვაში Engadget-მა (მრავალენოვანი ტექნოლოგიური ბლოგის ქსელი) განაცხადა: "Microsoft-ი აგრძელებს დიდი, დიდი ტიპოგრაფიისკენ წინსვლას, რაც უზრუნველყოფს დახვეწილ, აკურატულ დიზაინს, რომელიც ისეთივე ფუნქციონალურია, როგორც მიმზიდველი." CNET-მა (ამერიკული ტექნოლოგიური ვებსაიტი) ძალიან შეაქო ეს ენა: "ეს შედარებით გაბედული და არაფორმალური პროდუქტია, ვიდრე iPhone-ისა და iPod Touch-ის მჭიდრო, სტერილური ხატულების ბადეები და როლოდექსური მენიუები."
Industrial Designers Society of America-მ (IDSA - ინდუსტრიულ დიზაინერთა ორგანიზაცია) Windows Phone-ს International Design Excellence Awards-ის (IDEA - საერთაშორისო დიზაინის დაჯილდეობის პროგრამა) ჯილდო მიანიჭა, როგორც "ხალხის რჩეული დიზაინი" და "საუკეთესო ნამუშევარი". იზაბელ ანკონამ (Isabel Ancona), IDEA-ს სამომხმარებლო კონსულტანტმა, განმარტა თუ რატომ გაიმარჯვა Windows Phone-მა:
Windows 8-ის შემდეგ
როდესაც გამოვიდა Windows 8, ახალი საოპერაციო სისტემის Metro სტილის ინტერფეისი ძირითადად ნეგატიურად გააკრიტიკეს. 2012 წლის 25 აგვისტოს, Ars Technica-ს (ტექნოლოგიური სიახლეების ვებსაიტი) თანამშრომელმა, პიტერ ბრაითმა (Peter Bright), Windows 8-ის წინასწარი ვერსიის მიმოხილვის პირველი ნაწილი Windows 7-ისა და Windows 8-ის Start menu-ების დიზაინის შედარებას მიუძღვნა. ორივე დიაზინის დადებითი და უარყოფითი მხარეების აწონდაწონვის შემდეგ, მან დაასკვნა, რომ გამარჯვებული იყო Metro. მიუხედავად ამისა, პიტერმა საბოლოო დასკვნაში მკაფიოდ გაუსვა ხაზი Windows 8-ის ინტერფეისის უარყოფით მხარეებს. კერძოდ იმას, რომ, Desktop და Metro ინტერფეისები ერთიანობაში ძალიან მოუხეხებელია, და ზოგიერთი ასპექტი არ ერწყმის კარგად ერთმანეთს.
Windows 7-ისგან განსხვავებით, Windows 8-ში არ არის Aero (დამატებითი გრაფიკული ელემენტების ერთობლიობა. ამ ელემენტებიდან ყველაზე მეტად გამორჩეულია ვინდოუსის ფანჯრების ჩარჩოების სრულად ან ნახევრად გამჭვირვალედ ჩვენების ფუნქცია). ზოგიერთი კრიტიკოსის მტკიცებით, Microsoft-მა იმიტომ ამოიღო Aero, რომ ნაკლები დატვირთვა ჰქონოდა გრაფიკულ პროცესორს (GPU), და შესაბამისად, მეტ ხანს გაეძლო ბატარეას, რათა ახალი საოპერაციო სისტემა არა მხოლოდ სამაგიდო, არამედ პლანშეტურ კომპიუტერებსაც კარგად მორგებოდა.
სახელის ცვლილება
2012 წლის აგვისტოში, The Verge-მა (ტექნოლოგიური საინფორმაციო ქსელი) განაცხადა რომ Microsoft-მა დეველოპერებსა და თავის თანამშრომლებს გაუგზავნა შიდა მემორანდუმი, სადაც საუბარი იყო ამ ტერმინის (Metro) "გამოყენების გაუქმებაზე", რისი გადაწყვეტილებაც "მნიშვნელოვან ევროპელ პარტნიორთან მოლაპარაკების" შემდეგ მიიღეს, და რომ ისინი უკვე "მუშაობდნენ ახალ ტერმინზე". რამდენიმე ტექნოლოგიური სიახლეებისა და საინფორმაციო წყარომ (Ars Technica, TechRadar, CNET, Engadget, IDG's Network World, Mainstream media, The New York Times და BBC) განაცხადა, რომ პარტნიორი, რომელიც ნახსენები იყო მემორანდუმში, შესაძლოა ყოფილიყო Microsoft-ის ერთ-ერთი სავაჭრო პარტნიორი, გერმანული კომპანია Metro AG, რადგან სახელწოდებები თითქმის ერთი და იგივეა, და რომ ერთნაირ სახელებს ჰქონდა ერთმანეთის სავაჭრო ნიშნის უფლებების დარღვევის პოტენციალი. მოგვიანებით Microsoft-მა განაცხადა, რომ სახელის ცვლილება არ იყო არანაირი დავის ან კონკურენციის მიზეზი, და რომ ეს ტერმინი უბრალოდ ადრეც ჰქონდათ გამოყენებული სხვა შიდა პროექტში, ამიტომ ურჩევნოდათ "Metro"-ს მაგიერ დაერქმიათ "Microsoft-ის სადიზაინო ენა" ("Microsoft design language").
Wired-ის თანამშრომელმა, ალექსანდრა ჩანგმა (Alexandra Chang) გამოთქვა აზრი, რომ ახალ საოპერაციო სისტემაში Microsoft-ს არ სჭიდება ცალკეული დამატებითი სახელი, და ჯობია "Metro"-ს ნაცვლად გამოიყენოს თავად ამ საოპერაციო სისტემის ტერმინი: "Windows 8".
2012 წლის სექტემბერში, "Microsoft design language" მიღებულ იქნა, როგორც დიზაინის ამ სტილის ოფიციალური სახელწოდება. ეს ტერმინი, სადიზაინო ენის მნიშვნელობით, გამოყენებულ იქნა როგორც Microsoft Developer Network-ის დოკუმენტაციაში, ასევე 2012 წლის Build-ის კონფერენციაზე.
შესაბამის ცვლილებებს რაც შეეხება, Windows Runtime-ზე (პროგრამული არქიტექტურა, რომელიც ამ სადიზაინო ენის მიხედვით არის შექმნილი) დაფუძნებული აპლიკაციების მნიშვნელობით, Microsoft-ი ნაკლებად იყენებს ფრაზას: "Metro სტილის აპლიკაციები". დროებით იყენებდნენ ფრაზას: "თანამედროვე აპლიკაციები", სანამ დაიწყებდნენ ამ ფრაზების გამოყენებას: "Windows Store-ის აპები" და "Windows 8-ის აპები". აპი არის სიტყვა აპლიკაციის შემოკლებული ვარიანტი.
სქოლიო
კატეგორია:დიზაინის ენა კატეგორია:მომხმარებლის გრაფიკული ინტერფეისი კატეგორია:Windows Phone კატეგორია:სენსორული გრაფიკული ინტერფეისი კატეგორია:Windows 8
ხურშიდ დავრონი
ხურშიდ დავრონი (Xurshid Davron; დ. 20 იანვარი, 1952, სამარყანდი) — უზბეკი პოეტი, დრამატურგი, მწერალი, ისტორიკოსი, მთარგმნელი და ტელეჟურნალისტი. უზბეკეთის სახალხო პოეტი (1999.) საერთაშორისო პრემიის „ოქროს კალმის“ მფლობელი. მაჰმუდ კაშგარის სახელობის საერთაშორისო პრემიის მფლობელი.
ბიოგრაფია
ხურშიდ დავრონი დაიბადა 1952 წლის 20 იანვარს ქალაქ სამარყანდში. ის არის სუფიზმის, სამარყანდის, თურქესტანის, დიდი თემურის (თემურ ლენგის), თემურიდების ისტორიის ერთ-ერთი წამყვანი სპეციალისტი. მისი წიგნები და ლექსები გამოცემულია აზერბაიჯანულ, პოლონურ, ბულგარულ, რუსულ, ინგლისურ, იაპონურ და მსოფლიოს მრავალ სხვა ენაზე. საერთაშორისო პოეტური ფესტივალების აქტიური მონაწილე პოლონეთში, ბულგარეთში, თურქეთში, საქართველოში, კორეაში და სხვ. აგრეთვე, აზიის მწერალთა კონგრესის მონაწილე (აშშ. ვაშინგტონი. 1996 წ.) და თურქულენოვანი პოეტების პირველი საერთაშორისო კონგრესის მონაწილე (თურქეთი, ბურსა-კონია, მაისი, 1992 წელი).
მან უზბეკურ ენაზე თარგმნა დიდი თურქი პოეტისა და მწერლის ნამიკ ქემალის დრამა „ჯელალ ად-დინ ხორეზმშაჰი“. ავტორია მხატვრულ-დოკუმენტური სერიალის — „თემურნომი“ („თემურიადა“), რომელიც მოგვითხრობს ცნობილ სახელმწიფო მოღვაწესა და მხედართმთავარ თემურ ლენგზე (1996) და სხვ.
ეროვნული პარლამენტის წევრი (2000-2004 წ.წ.)
რესურსები ინტერნეტში
კატეგორია:უზბეკი პოეტები კატეგორია:უზბეკი მწერლები კატეგორია:დაბადებული 1952
ესპოო
ესპოოს ფართობია 528 კმ², მოსახლეობა 230.000 კაცი, აქედან 8,8% შვედურად მოლაპარაკე. ესპოოში მდებარეობს ნოკიას შტაბ-ბინა და ჰელსინკის ტექნიკური უნივერსიტეტი. აქ დაიბადა ფორმულა 1-ის პილოტი კიმი რაიკონენი.
რესურსები ინტერნეტში
კატეგორია:ფინეთის ქალაქები
აზიური ცივილიზაციების მუზეუმი
აზიური ცივილიზაციების მუზეუმი (Asian Civilisations Museum, Muzium Tamadun Asia, 亚洲文明博物馆 ஆசிய அருங்காட்சியகம், ACM) — სინგაპურის ოთხ მუზეუმში შემავალი დაწესებულება (დანარჩენი სამია: პერანაკანის მუზეუმი, ძველი ტაო-ნანის სკოლა, სინგაპურის ეროვნული მუზეუმი და სინგაპურის ხელოვნების მუზეუმი).
აზიის ცივილიზაციების მუზეუმი ერთ-ერთი პირველი მუზეუმია მთელს რეგიონში, რომელიც აზიის კუტურისა და ცივილიზაციების მიმართულებითაა სპეციალიზირებული. მუზეუმში წარმოდგენილია ჩინეთის, სამხრეთ-აღმოსავლეთ აზიის, სამხრეთ აზიისა და დასავლეთ აზიის ისტორიის ნიმუშები, რაც, თავის მხრივ, სინგაპურში მცხოვრები ეთნიკური ჯგუფების ისტორიისა და მათი წარმომავლობის შესახებ მეტყველებს.
ისტორია
აზიური ცივილიზაციების მუზეუმი პირველად ძველი ტაო-ნანის სკოლის შენობაში გაიხსნა 1997 წლის 22 აპრილს, სომხეთის ქუჩაზე. ამ პერიოდში მუზეუმში გამოფენილი ექსპონატების უმრავლესობა ძველი ჩინური ცივილიზაციის შესახებ იყო. იმპერატორის სასახლის რესტავრაციის დასრულების შემდეგ, 2003 წლის 2 მარტს ამ შენობაში აზიური ცივილიზაციების მუზეუმის ახალი განყოფილება მოეწყო, სადაც წარმოდგენილი იყო აზიის სხვა ნაწილების ისტორიის ამსახველი ექსპონატები. 2006 წლის 1 იანვარს, სომხეთის ქუჩაზე მდებარე მუზეუმი სარესტავრაციო სამუშაოების გამო დაიხურა და ხელმეორედ გაიხსნა 2008 წლის 25 აპრილს, როგორც პერანაკანის მუზეუმი. მუზეუმში გამოფენილი ექსპონატები მთლიანად პერანაკანების კულტურას წამროადგენდა.
2006 წლის 16 სექტემბერს ოფიციალურად გამოქვეყნდა მუზეუმის ახალი ლოგო და სლოგანი: აზიური ცივილიზაციების მუზეუმი — ადგილი სადაც აზიური კულტურა ცოცხლდება! (The Asian Civilisations Museum – Where Asian Cultures Come Alive!). ლოგო ასახავს მუზეუმის მდებარეობას მდინარე სინგაპურის მიმართ.
2013 წლის ბოლოს, რებრენდინგის შემდეგ, ჩამოყალიბდა მუზეუმის ახალი ლოგო და სლოგანი: სინგაპურის აზიის მუზეუმი (Singapore's Museum of Asia).
2014 წლის 16 სექტემბერს TripAdvisor-ის მოგზაურთა არჩევანის ჯილდოზე, აზიური ცივილიზაციების მუზეუმი დასახელდა სინგაპურის საუკეთესო მუზეუმად, ხოლო აზიაში მან მეცხრე ადგილი დაიკავა. მუზეუმი სინგაპურში მდებარე დაწესებულებებს შორის ერთადერთი იყო, რომელიც აზიის საუკეთესო მუზეუმების 10-ეულში მოხვდა.
2015 წლის 15 ნოემბერს მუზეუმში მიმდინარე განახლებების გამო აზიური ცივილიზაციების მუზეუმის ექსპონატები ახალ დარბაზებში განთავსდა. განახლებები რამდენიმე ეტაპად მიმდინარეობდა: პირველი ეტაპი 2015 წლის 14 ნოემბერს დასრულდა, ხოლო მეორე 2016 წლის აპრილში.
thumb|centre|1000px|აზიური ცივილიზაციების მუზეუმი, იმპერატორის სასახლე
კოლექციები
აზიური ცივილიზაციების მუზეუმში ჩინური კოლექცია წარმოდგენილია დეჰუას ფაიფურის ფიგურებით, ასევე დაოისტური და ბუდისტური ქანდაკებებით, ჩინური კალიგრაფიითა და დეკორაციული ხელოვნების სხვა ნიმუშებით.
thumb|250 px|განდჰარან [[ბოდჰისატვას თავი, დაახ. IV საუკუნე]] აზიური ცივილიზაციების მუზეუმის სამხრეთ აზიის გალერეებში წარმოდგენილია სხვადასხვა პერიოდის ქანდაკებები, მათ შორისაა ჩოლას დინასტიის პერიოდის ბრინჯაოს ნაკეთობებიც. განსაკუთრებით აღსანიშნავია ჩოლის პერიოდში დამზადებული შივას მეუღლის, უმას ქანდაკება. ინდოეთის ადრეული ბუდისტური ხელოვნება ასევე წარმოდგენილია მათურასა და განდჰარას სკოლების ნამუშევრებით. მათ შორისაა უიშვიათესი ქვიშაქვის ბუდის ქანდაკება მათურადან, რომელიც კანიშკა I-ის პერიოდით თარიღდება (I-II საუკუნე). ასევე აღსანიშნავია განდჰარან ბოდჰისატვას თავი. სხვა მნიშვნელოვანი ექსპონატებია: სამხრეთ ინდური ხის ნამუშევრები, ნეპალურ-ტიბეტური ბრინჯაოს ნაკეთობები, ქსოვილები, გვიანდელი შუა საუკუნეების მინიატურები და კოლონიალური ნაწარმოებები.
სამხრეთ-აღმოსავლეთ აზიის კოლექცია მდიდარია ეთნოლოგიური მასალებით. ის წარმოადგენს ძველი სამხრეთ-აღმოსავლეთ აზიის არისტოკრატიულ ხელოვნებას. აზიური ცივილიზაციების მუზეუმის ამ განყოფილებაში წარმოდგენილ ექსპონატებს შორისაა: ქხმერული ქანდაკებები, იავური ტაძრის სკულპტურები (ზოგიერთი მათგანი მუზეუმში დროებით არის განთავსებული), გვიანი ბუდისტური ხელოვნების ნიმუშები მიანმარიდან და ტაილანდიდან, ასევე ვიეტნამური ბუდისტური ტაძრებიდან. მუზეუმში ასევე არის წარმოდგენილი პერანაკანური ოქრო, ქსოვილები, ტომური ორნამენტები და თეატრალური ნიღბები.
ხოო-ტექ პუატის გალერეა ტანგის ჩაძირული გემიდან ამოღებული ობიექტების მუდმივ სამყოფელს წარმოადგენს. ეს იყო IX საუკუნეში ჩაძირული სავაჭრო გემი, რომელიც ირანსა და ერაყში მიემგზავრებოდა. ის აღმოაჩინეს 1998 წელს კუნძულ ბელიტუნგის მიმდებარედ, იავის ზღვაში. გემიდან მოპოვებულ ობიექტებს შორისაა: ჩინეთში, ტანის დინასტიის პერიოდში (618–907) წარმოებული 60 000-ზე მეტი კარგად შემონახული კერამიკული ნაკეთობა, ასევე ვერცხლისა და ოქროსაგან დამზადებული ნივთები.
აზიური ცივილიზაციების მუზეუმში ზოგიერთი გალერეა გამოყოფილია დროებითი გამოფენებისთვის. ერთ-ერთი ასეთი გამოფენა მოიცავდა ბრინჯაოს ხანის ნიღბებს სანსინდუიდან, სიჩუანის პროვინცია, ჩინეთი.
სქოლიო
კატეგორია:სინგაპურის მუზეუმები კატეგორია:1997 წელს დაარსებული მუზეუმები
კაუნიაინენი
thumb|130px|კაუნიაინენის გერბი კაუნიაინენი (ფინ.: Kauniainen [ˈkɑu.ni.ɑiˌnen]; შვედ.: Grankulla) - ჰელსინკის გარეუბანია, რომელიც ქალაქებთან ესპოო და ვანტაასთან ერთად ქმნის ჰელსინკის მეტროპოლიას.
კატეგორია:ფინეთის ქალაქები
კავკასიური ონოსმა
კავკასიური ონოსმა (Onosma caucasica) — მრავალწლოვანი ბალახოვანი მცენარე ლაშქარასებრთა ოჯახისა. აქვს მარტივი, ნაკლებად დატოტვილი, სწორი ან აღმავალი ღერო, რომელიც საკმაოდ სქლად არის მოფენილი მოკლე ბუსუსებითა და გაფარჩხული, ჯაგარივით ბეწვით. ფოთლები მოგრძო-ნიჩბისებური ფორმისაა, დაფარულია ნახევრად მიტკეცილი, ჯაგარივით ბეწვით. გვირგვინი მკრთალი ყვითელი ფერისაა ან მოთეთრო, წვრილბუსუსიანი. ყვავის მაისში, ნაყოფმსხმოიარობს აგვისტოში.
გავრცელებულია სამხრეთ კავკასიასა და მცირე აზიაში. გვხვდება მთელ საქართველოში. იზრდება მთის შუა და ზედა სარტყლების ქვიან ფერდობებზე, ნაშალებზე, კლდეებზე.
ქვესახეობები
მოიცავს 2 ქვესახეობას:
სქოლიო
კატეგორია:ონოსმა
ევროპის კონსტიტუციის პროექტი
მინი|ევროპის ქვეყნების მონაწილეობა პროექტის მიღებაში: {{legend|#A0E200|დათანხმდა დანამატი ხელშეკრულებების შემდეგ}} {{legend|#7BA800|დათანხმდა საპარლამენტო კენჭისყრით}} {{legend|#617E08|დათანხმდა რეფერენდუმით}} {{legend|#C22929|უარყო რეფერენდუმით}} {{legend|#FEBBBB|გადაიდო განუსაზღვრელი ვადით}} {{legend|#00AAE2|რეფერენდუმი გადაიდო}} ევროპის კონსტიტუციის პროექტი (სრული სახელწოდება: შეთანხმება ევროპაში საერთო კონსტიტუციის შექმნის თაობაზე) — განუხორციელებელი საერთაშორისო ხელშეკრულება, რომლის მიზანი ევროპის კავშირისთვის ახალი კონსტიტუციის შექმნა იყო. ხელშეკრულებას ხელი მოეწერა 2004 წელს კავშირის წევრი ქვეყნების წარმომადგენელთა მიერ, რომში, თუმცა ის ექვემდებარეობდა ყველა წევრი სახელმწიფოს რატიფიკაციას, რომელთა შორის ორმა ქვეყანამ რეფერენდუმით ეს პროექტი უარყო.
ისტორია
პროექტის მთავარი მიზანი იყო არსებული ხელშეკრულებების, რომლებიც კავშირის მიმდინარე კონსტიტუციის საფუძველს წარმოადგენს, შეცვლა ახალი უნიფორმული ადამიანის უფლებების კოდიფიცირებით მთელი ევროპის მასშტაბით და გადაწყვეტილების მიღების პროცესის გამარტივება 27-წევრიანი ორგანიზაციისთვის.
პროექტის ხელშეკრულებას ხელი მოეწრა რომში წევრი სახელმწიფოების მეთაურთა მიერ 2004 წლის 29 ოქტომბერს. რატიფიცირების პროცესში 2005 წელს ფრანგებმა (29 მაისი) და ჰოლანდიელებმა (1 ივნისი) უარყვეს შეთანხმება რეფერენდუმით. ამ ორ ქვეყანაში კონსტიტუციის პროექტის ჩავარდნის გამო ზოგიერთი სხვა ქვეყნის მთავრობებმაც რეფერენდუმი გადადეს ან გააუქმეს, რამაც კონსტიტუციის მომავალი სათუო გახადა. რატიფიცირების შემთხვევაში ხელშეკრულება ძალაში შევიდოდა 2006 წლის 1 ნოემბერს. საერთო ჯამში, 18 წევრმა ქვეყანამ დოკუმენტს რატიფიცირება გაუკეთა, 2-მა უარყო, ხოლო 7-მა პროცესი გადადო.
კონსტიტუციის ხელშეკრულების ჩავარდნის გამო ევროპის საბჭოს სხდომაზე 2007 წლის ივნისში გადაწყდა დაწყებულიყო მოლაპარაკებები ძველი დოკუმენტის შემცვლელ რეფორმის ტრაქტატზე, რომელშიც შევიდოდა ძველი ტრაქტატის მრავალი ელემენტი, თუმცა მრავალი წინააღმდეგობრივი ელემენტის გამოკლებით (მათ შორის სიტყვა კონსტიტუციის უარყოფით).
საბოლოოდ ევროკონსტიტუცია ძალაში არ შევიდა, რადგანაც რეფერენდუმზე გატანისას მის წინააღმდეგ ადამიანთა უფრო დიდი რაოდენობა წავიდა.
რესურსები ინტერნეტში
კატეგორია:ევროპის კავშირი კატეგორია:კონსტიტუციები კატეგორია:საერთაშორისო ხელშეკრულებები
სვიმეონი (ცაკაშვილი)
ბიოგრაფია
ეპისკოპოსი სვიმეონი, ერისკაცობაში თეიმურაზ ცაკაშვილი დაიბადა 1982 წლის 9 აგვისტოს ქალაქ სიღნაღში, თამაზ ცაკაშვილისა და ლალი მარტყოფლიშვილის ოჯახში.
ეპისკოპოსად კურთხევა
მამა სვიმეონი (ცაკაშვილი) 2013 წლის 11 ოქტომბერს საქართველოს ეკლესიის წმიდა სინოდის სხდომაზე ახლად შექმნილი სურამისა და ხაშურის ეპარქიის ეპისკოპოსად აირჩიეს.
სქოლიო
კატეგორია:დაბადებული 9 აგვისტო კატეგორია:დაბადებული 1982 კატეგორია:ქართველი ეპისკოპოსები კატეგორია:დედოფლისწყაროს მუნიციპალიტეტში დაბადებულები
რიჩარდ ფოსტერ ფლინტი
რიჩარდ ფოსტერ ფლინტი (Richard Foster Flint; დ. 1 მარტი 1902, ჩიკაგო — გ. 6 ივნისი 1976, ნიუ-ჰეივენი, აშშ) — ამერიკელი გეოლოგი. ძირითადად მუშაობდა მეოთხეული გეოლოგიის მიმართულებით.
ბიოგრაფია
რიჩარდ ფოსტერ ფლინტმა მიიღო ფილოსოფიის დოქტორის ხარისხი ჩიკაგოს უნივერსიტეტში 1925 წელს. ასწავლიდა იელის უნივერსიტეტში (1945 წლიდან გეოლოგიის პროფესორი), 1950 წელს აირჩიეს გეოქრონომეტრიული ლაბორატორიის კავშირის თავმჯდომარედ. 1937 წელს მონაწილეობდა ლუიზ არნერ ბოიდის ამერიკულ არქტიკულ ექსპედიციაში როგორც უფროსი მეცნიერ-თანამშრომელი, 1946 წლიდან აშშ-ის გეოლოგიური სამსახურის უფროსი გეოლოგია.
რიჩარდ ფლინტი მონაწილებდა მისურის, კენტუკის, ილინოისისა და კონექტიკუტის შტატების გეოლოგიურ აგეგმვაში. ფლინტი ჩრდილოეთ ამერიკის არქტიკული არეების გეოლოგიის საყოველთაოდ აღიარებული ავტორიტეტია. იყო ჩრდილოეთ ამერიკის მეოთხეულის პალეოგეოგრაფიული რუკების შედგენის კომიტეტის თავმჯდომარე (გამოიცა 1945 წ.).
ლეჩხუმის მაზრა
250px|thumb|ლეჩხუმის მაზრა ლეჩხუმის მაზრა — ადმინისტრაციულ-ტერიტორიული ერთეული რუსეთის იმპერიაში, ქუთაისის გუბერნიის შემადგენელი ნაწილი. შეიქმნა 1867 წელს. ადმინისტრაციული ცენტრი — სოფ. ცაგერი. შედგებოდა 3 უბნისაგან: ალპანის, სვანეთის და ცაგერისა. ფართობი 4636 კმ². მოსახლეობა 50080 კაცი. შემადგენლობა ქართველები. ლეჩხუმის მაზრა მოიცავდა ახლანდელ ცაგერის, ლენტეხისა და მესტიის მუნიციპალიტეტების ტერიტორიას. გაუქმდა 1930 წელს.
რიჩარდ ფოსტერ ფლინტი
ბიოგრაფია
1930 წლიდან რიჩარდ ფლინტი იყო ჟურნალ „American Journal of Science“-ის რედკოლეგიის წევრი. ავტორია ნაშრომებისა: „ფიზიკური გეოლოგიის საფუძველი“ (An Introduction to Physical Geology, 1955), „მყინვარული და პლეისტოცენური გეოლოგია“ (Glacial and Pleistocene Geology, 1957), „მყინვარული და მეოთხეული გეოლოგია“ (Glacial and Quaternary Geology, 1971), „დედამიწა და მისი ისტორია“ (The Earth and its History, 1973).
ფლინტის ძირითადი შრომები ეხება გეოლოგიას, პალეოგეოგრაფიას, პლეისტოცენისა და ჰოლოცენის კლიმატების ისტორიას, მყინვარული და ფლუვიოგლაციალური დანალექების სტრატიგრაფიასა და ლითოლოგიას, ჩრდილოეთ ამერიკის რადიონახშირბადული მეთოდით პლეისტოცენური გამყინვარების აბსოლუტური ასაკის დადგენას, აგრეთვე გლაციოლოგიას.
ლეჩხუმის მაზრა
ლიტერატურა
კატეგორია:ქუთაისის გუბერნია
რიჩარდ ფოსტერ ფლინტი
ბიოგრაფია
გეოლოგიურ მეცნიერებაში შეტანილი მნიშვნელოვანი წვლილისათვის 1972 წელს ლონდონის გეოლოგიურმა საზოგადოებამ რიჩარდ ფოსტერ ფლინტი დააჯილდოვა პრესტვიჩის მედლით.
ცინის დინასტია
ცინის დინასტია — ჩინეთის უკანასკნელი საიმპერატორო დინასტია. დააარსეს მანჯურიელებმა, რომლებიც იყვნენ ციმბირიდან მანჯურიაში ჩასახლებული ხალხები. ცინის დინასტია ჩინეთს 1644-1911 წლებში მართავდა.
ისტორია
მინი|მარცხნივ|250პქ|ცინის დინასტია 1368 წლის შემდეგ ჩინეთს მინის დინასტიის იმპერატორები მართავდნენ, მაგრამ დიდმა გადასახადებმა მათი მმართველობა შეარყია და მთელი ქვეყანა ამბოხმა მოიცვა. როდესაც აჯანყებულმა გლეხებმა მინების დედაქალაქი ბეიჯინგი ააოხრეს, მათმა უკანასკნელმა იმპერატორმა ჩუნჟენმა თავი ჩამოიხრჩო. ამ არეულობით ისარგებლა მანჯურიელთა ბელადმა, დორგუნმა და თავის ჯარს მშობლიური მანჯურიიდან სამხრეთისაკენ გაუძღვა. მან აიღო ბეიჯინგი და დააარსა ცინის („წმინდა“) დინასტია. ცინის დინასტიის პირველი იმპერატორი გახდა მისი ძმისშვილი შუნჯი. ჩინეთის სამხრეთ პროვინციებში მანჯურიელებს კიდევ 40 წელი უწევდნენ წინააღმდეგობას. საბოლოოდ, ცინებს მთელი ჩინეთი დაემორჩილა. მანჯურიელები ჩინელებისგან განცალკევებით, საგანგებოდ გამაგრებულ ადგილებში ცხოვრობდნენ. აკრძალული იყო ქორწინება მანჯურიელებსა და ჩინელებს შორის. ჩინელ მამაკაცებს, მანჯურიელებისადმი მორჩილების ნიშნად, გრძელი თმის დაწვნასაც კი აიძულებდნენ. მიუხედავად ამისა, იმპერიის მართვის პროცესში მონაწილეობდნენ როგორც ჩინელი, ისე მანჯურიელი სამოქალაქო მოხელეები. რაც დრო გადიოდა, მანჯურიელები სულ უფრო ითავსებდნენ ჩინურ ჩვეულებებს. ამ მხრივ, მათი ურთიერთშეგუება საკმაოდ ადვილად მოხდა. მანჯურიელები საკმაოდ მცირერიცხოვანნი იყვნენ, ამიტომ სიფრთხილეს ირჩევდნენ და ჩინელებთან ზედმეტად მკაცრ ურთიერთობას ერიდებოდნენ. მათ შემოიტანეს ქვეყანაში ახალი, უფრო ეფექტიანი ცხოვრების წესები ისე, რომ არ დაურღვევიათ ჩინელების წეს-ჩვეულებები.
ძლევამოსილი იმპერია
ცინის დინასტიის მმართველობის ხანაში ჩინეთი წარმატებული ქვეყანა იყო – იზრდებოდა და ვითარდებოდა ვაჭრობა, განსაკუთრებით, ევროპასთან.ჩინური აბრეშუმი და ფაიფური მსოფლიოში საუკეთესო იყო, ჩინური ბამბეულის ნაწარმი სიიაფითა და მაღალი ხარისხით გამოირჩეოდა. XVIII საუკუნის ევროპაში მოდაში შემოვიდა ჩაის სმის კულტურა, რამაც ჩინური ჩაის დიდი რაოდენობით ექსპორტი განაპირობა. იმპერია იმდენად განდიდდა და გაძლიერდა, რომ მისი მმართველები ქედმაღლურად ეპყრობოდნენ დანარჩენ მსოფლიოს. მაგალითად, იმპერატორ კანის (1661-1722) ბრძანებებს ვაჭრები დაჩოქილები უსმენდნენ. მანჯურიელებმა ვასალურ სიტუაციაში ჩააყენეს ზოგიერთი სახელმწიფოც, მათ შორის: ტიბეტი, ანამი (დღევანდელი ვიეტნამი), ბირმა, მონღოლეთი და თურქმენეთი. ჩინელები, ასევე, აწარმოებდნენ გარიგებებს - ციმბირის მიწების სანაცვლოდ რუსებმა მიიღეს ჩინეთში ვაჭრობის უფლება. იმდროინდელი ჩინეთის იმპერია მსოფლიოში უდიდესი იყო. ცინების მმართველობის დასაწყისში სამხრეთ-აღმოსავლეთ ჩინეთში ეთნიკურმა უმცირესობებმა მათ მიწებზე ჩინელების დასახლების წინააღმდეგ რამდენიმე აჯანყება მოაწყეს. ზოგადად, ცინის ხანამ ჩინეთს მშვიდობა, აყვავება და უსაფრთხოება მოუტანა. შთამბეჭდავი იყო მოსახლეობის ზრდა - 100 მილიონიდან (1650) - 300 მილიონამდე (1800). მიუხედავად ამისა, XVIII საუკუნის ბოლოს ქვეყანაში კორუფციამ იმატა და დაიწყო დაცემის პროცესი.
იმპერიის დასასრული
ადრეულ 1900-იან წლებში სუნ იატსენმა რევოლუციის ორგანიზება დაიწყო ცინის დინასტიის წინააღმდეგ, რომელმაც შედარებით უსისხლოდ ჩაიარა 1911 წელს და სუნ იატსენი პირველი პრეზიდენტი გახდა. ახალი მთავრობის დედაქალაქი მდებარეობდა ნანკინში. 1912 წელს დასრულდა ცინის დინასტია და დაიწყო ჩინეთის რესპუბლიკის ერა. 6 წლის იმპერატორი პუი გადადგა. ჩინეთის 2000 წლიანი იმპერატორული მმართველობა დასრულდა.
სქოლიო
კატეგორია:დინასტიები
ჩინი (ტბა)
ტბა ჩინი Tasik Chini — ტბა მალაიზიაში, მდინარე პაჰანგის სიახლოვეს, პაჰანგის შტატის ცენტრალურ ნაწილში. ტბის სანაპიროები დასახლებულია ორანგ ასლის შტოს ჯაკუნის ტომებით.
5 026 ჰექატარი ფართობის ჩინის ტბა წარმოადგენს სიდიდით მეორე მტკნარ ტბას მალაიზიაში, რომელიც 12 ტბისაგან შედგება. მდინარე ჩინი რომელიც   ტბიდან გამოედინება, ჩადის მდინარე პაჰანგში. მდინარე შემოფარგლულია ჯებირებით ტბის დონის შესანარჩუნებლად მშრალი სეზონის განმავლობაში. თუმცა, წყლის დონის აწევამ, ტბის ბუნებრივი ეკოლოგიისა და მის ნაპირებზე ხეების განადგურება გამოიწვია.
ფლორა და ფაუნა
ტბა მდიდარია ბიომრავალფეროვანი ტროპიკული ველური მცენარეულობით, რომელიც ფლორის 138 სახეობით, ტბასთან მცხოვრები 300 სახეობის არსებებით და 144 სახეობის მტკნარი წყლის თევზებითაა წარმოდგენილი. აგვისტოსა და სექტემბერში ტბა გარდაიქმნება მოტივტივე ბაღად, რომლის ზედაპირიც ათასობით თეთრი და ვარდისფერი ლოტოსის ყვავილებითაა დაფარული.
ლეგენდები
ტბასთან დაკავშირებულია უამრავი მითები და ლეგენდები, რომლებიც დღემდე ამოუხსნელ ამოცანად რჩებიან. ორანგ ასლის ლეგენდის თანახმად, ტბაში ცხოვრობს დრაკონი რომელსაც ჰქვია ნაგა სერი გუმუმი (ასევე იწოდება როგორც „მალაიზიის ლოხ-ნესის ურჩხული“). ვარაუდობენ, რომ ტბის ფსკერზე ჩაძირულია უძველესი ქალაქი ხმერი
რესურსები ინტერნეტში
კატეგორია:მალაიზიის ტბები
გაერთიანებული სამეფოს პრემიერ-მინისტრი
გაერთიანებული სამეფოს პრემიერ-მინისტრი — მთავრობის თავმჯდომარე, რომელიც პასუხისმგებელია პარლამენტის წინაშე. მთავრობის თავმჯდომარედ მონარქის მიერ ინიშნება პიროვნება ვინც სარგებლობს თემთა პალატის უმრავლესობის მხარდაჭერით (ძირითადად იმ პარტიის ლიდერი ვინც ფლობს უმრავლესობას). პრემიერ-მინისტრი და მინისტრები არიან პარლამენტის წევრებიც. 2022 წლის 25 ოქტომბრიდან, პრემიერ-მინისტრი პოსტზე მსახურობს კონსერვატორი რიში სუნაკი.
პრემიერ-მინისტრის რეზიდენცია მდებარეობს დაუნინგ სტრიტზე.
The Adventures of Rain Dance Maggie
The Adventures of Rain Dance Maggie — პირველი სინგლი ჯგუფ Red Hot Chili Peppers-ის ალბომიდან I'm With You. იგი გამოიცა 2011 წლის 18 ივლისს ევროპის სხვადასხვა ქვეყანაში, ხოლო აშშ-ში - ოთხი დღის შემდეგ. რადიოეთერში სიმღერამ გაიჟღერა 2011 წლის 15 ივლისს. ბილბორდის ჩარტში გამოსვლიდან მესამე კვირაში სიმღერა იმყოფებოდა #1 პოზიციაზე.
17 აგვისტოს ოფიციალურად გამოვიდა სიმღერის მუსიკალური ვიდეო, გადაღებული კალიფორნიაში, ერთ-ერთი შენობის სახურავზე.
სქოლიო
კატეგორია:Red Hot Chili Peppers-ის სიმღერები კატეგორია:2011 წლის სიმღერები კატეგორია:2011 წლის სინგლები
Anochetus madaraszi
Anochetus madaraszi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:Anochetus
TestDaF
გამოცდა განკუთვნილია მათთვის, ვისაც სურს გერმანიაში მიიღოს საუნივერსიტეტო განათლება და საამისოდ საჭიროებენ გერმანული ენის ცოდნის დამადასტურებელ ცნობას.
რესურსები ინტერნეტში
კატეგორია:გერმანული ენა კატეგორია:უცხო ენის სერტიფიკატები
ირლანდიური ლუდი
ლაგერი შეადგენს გაყიდული ლუდის 60 პროცენტს, სტაუტი 34 % და ელი 6 %.
ისტორია
XIX საუკუნის დასაწყისისთვის ქვეყანაში ორასზე მეტი ლუდსახარში იყო, 55 მათგანი დუბლინში მდებარეობდა. XIX საუკუნეში ლუდსახარშთა რაოდენობა დაახლოებით ორმოცდაათამდე შემცირდა და 2007 წლისთვის მხოლოდ თორმეტი დარჩა.
ისტორიულად, ირლანდია აწარმოებდა ელის, სვიის გამოყენების გარეშე, რადგან ეს მცენარე ირლანდიაში არ არის. XVIII საუკუნეში ინგლისიდან დიდი რაოდენობით სვია შემოიტანეს. 1752 წელს დუბლინის გავლით შემოიტანეს 500 ტონაზე მეტი ინგლისური სვია. XVIII საუკუნის მეორე ნახევარში ინგლისიდან ლუდი, ძირითადად პორტერი, შემოიტანეს მზარდი რაოდენობით: 1750 წელს 15000 ბარელი, 1785 წელს 65,000 და 1792 წელს 100,000 მეტი. 1760-იან წლებში ირლანდიაში ყოველწლიურად იხარშებოდა დაახლოებით 600,000 ბარელი ლუდი.
XVIII საუკუნეში ირლანდიის პარლამენტმა ლუდის ხარშვის წახალისების მიზნით დაბეგრა დისტილაციის ხარჯებია მიზეზით, რომ ლუდი ნაკლებად საზიანო იყო ვიდრე ვისკი. XVII საუკუნის 60-იან წლებში დუბლინის სამეფო საზოგადოებამ შესთავაზა პრიზები ლუდსახარშებს, რომლებიც ყველაზე მეტად ირლანდიურ სვიას იყენებდნენ და მათ, ვინც ყველაზე მეტს აწარმოებდა.
XIX საუკუნის დასაწყისში ლუდის წარმოება აყვავდა და 1814 წლისთვის ირლანდიას ინგლისში უფრო მეტი ლუდის ექსპორტი ჰქონდა, ვიდრე იმპორტირებული. ირლანდიის ექსპორტი ინგლისში საუკუნის წინსვლისთანავე დაჩქარდა და 1828 წლის მოკრძალებული 11,328 ბარელიდან, 1901 წლისთვის ექსპორტირებული 689,796 ბარელი გახდა.
ირლანდიური წითელი ელი
ირლანდიაში წარმოებული ელიები, ამჟამად, მეტწილად ირლანდიური წითელი ელის სტილშია. ახასიათებს ოდნავ წითელი ფერის მქონე, ზოგადად 3,8 - 4,4% ალკოჰოლის შემცველობის დიაპაზონში (თუმცა საექსპორტო ვერსიები ხშირად უფრო ძლიერია). ყველაზე დიდი ეროვნული ბრენდია სმითვიქსი (Smithwick's), რომელსაც აწარმოებს მრავალეროვანი კომპანია დიაჯიო. დუნგარვენის სახარშმა კომპანიამ წითელი ელი გამოუშვა 2010 წელს.
ლაგერის წარმოება
ლაგერის პირველი ლუდსახარში ირლანდიაში შეიქმნა დართრიში, დუბლინი, 1891 წელს, მაგრამ ვერ იარსება დიდი ხანი. მოგვიანებით, ლაგერი მცირე ხნით იხარშებოდა რეგალის ლუდსახარში, კელსში. .
ჰეინეკენ ირლანდია, კორკში მდებარე მერფის ლუდსახარშია, რომელსაც აქვს ყველაზე მეტი წილი ლაგერის ბაზარზე.
სქოლიო
კატეგორია:ირლანდიური სამზარეულო კატეგორია:ალკოჰოლური სასმელები კატეგორია:სასმელები კატეგორია:ლუდი
ვატიკანის ლირა
ლირა იყო ვატიკანის ვალუტა 1929-2002 წლებში.
ისტორია
პაპის ოლქი, რომელიც იმ პერიოდში შემცირდა ძალიან მცირე ტერიტორიულ ერთეულამდე ქალაქ რომის სიახლოვეს, იყენებდა საკუთარ ლირას 1866 წლიდან 1870 წლამდე, მანამდე სანამ მისი წარმოება შეწყდა. ლატერანის ხელშეკრულების თანახმად 1929 წელს შეიქმნა ვატიკანის სახელმწიფო, სადაც ხელშეკრულების პირობების თანახმად შეიქმნა საკუთარი ფულის ერთეული, რომელიც ვატიაკნში იტალიურ ლირასთან ერთად გამოიყენებოდა. იტალიური ფულის გამოყენება გახდა შესაძლებელი ვატიკანში, ხოლო ვატიკანის ლირის გამოყენება ასევე გახდა კანონიერი იტალიასა და სან მარინოში.
2002 წელს, ვატიკანი გადავიდა ევროს გაცვლით კურსზე 1 ევრო = 1936,27 ლირას. ვატიკანს მიმოქცევაში აქვს ევრო მონეტების ნაკრები.
მონეტები
1929 წელს, სპილენძის 5 და 10 ცენტიანები, ნიკელის 20 და 50 ცენტიანები, 1 და 2 ლირა და ვერცხლის 5 და 10 ლირას მონეტები შევიდა ხმარებაში. 1939 წელს, ალუმინი-ბრინჯაომ შეცვალა სპილენძი, 1940 წელს კი, უჟანგავმა ფოლადმა, ნიკელი. 1941 და 1943 წლებს შორის, შემცირდა სხვადასხვა დასახელების წარმოება.
1947 წელს, მოიჭრა ახალი ალუმინის მონეტები: 1, 2, 5 და 10 ლირა. 1951 წელს, აღნიშნული მონეტების ზომები შემცირდა. 1955 წელს, უჟანგავი ფოლადისგან დამზადებული 50 და 100 ლირა შევიდა ხმარებაში, შემდეგ ალუმინი-ბრინჯაოს 20 ლირა 1957 წელს და ვერცხლის 500 ლირა 1958 წელს. 1 და 2 ლირა ხმარებიდან ამოღებულ იქნა 1977 წელს, შემდეგ კი 5 ლირა 1978 წელს. ალუმინი-ბრინჯაოს 200 ლირა 1978 წელს იქნა მიმოქცევაში გაშვებული, შემდეგ ბი-მეტალის 500 და 1000 ლირა 1985 და 1997 წლებში.
რესურსები ინტერნეტში
კატეგორია:ფულის ერთეულები
წინასწარმეტყველი
ქრისტიანობაში
ზოგიერთი მათგანი წინასწარმეტყველურ წიგნებსაც წერდა. ბიბლია 17 ასეთ წიგნს შეიცავს. ისინი 16 წინასწარმეტყველმა დაწერა, მათ შორის იერემიამ ორი. აი ამ წინასწარმეტყველთა სახელები მიახლოებითი ქრონოლოგიური რიგით: იოელი, იონა, ამოსი, ოსე, ესაია, მიქეა, სოფონია, ნაუმი, იერემია, აბაკუმი, აბდია, დანიელი, ეზეკიელი, ანგია, ზაქარია, მალაქია. ბიბლიაში წინასწარმეტყველებითი წიგნების რიგი არ შეესატყვისება მათი დაწერილ ქრონოლოგიას.
სქოლიო
კატეგორია:ძველი აღთქმის წინასწარმეტყველები
კოულუნ-ბეი (სადგური)
კოულუნ-ბეი — სადგური ჰონგ-კონგში, კვუნ-ტონგის ხაზზე. მდებარეობს კოულუნ-ბეიში, კვუნ-ტონგის რაიონში. სადგური გაიხსნა 1979 წლის 1 ოქტომბერს.
რესურსები ინტერნეტში
კატეგორია:კვუნ-ტონგის ხაზი
კოტ-დ’ივუარის მორაგბეთა ეროვნული ნაკრები
კოტ-დ’ივუარის მორაგბეთა ეროვნული ნაკრები ((Équipe de Côte d'Ivoire de rugby à XV), მეტსახელად სპილოები (Les Éléphants)) — ეროვნული ნაკრები, რომელიც კოტ-დ’ივუარს წარმოადგენს რაგბის საერთაშორისო მატჩებში და ტურნირებში. ეროვნული ნაკრები პირველად შეიქმნა 1990 წელს. გუნდი ყოველწლიურად მონაწილეობს აფრიკის თასის გათამაშებებში და მსოფლიო რაგბის კილასიფიკაციით აღიარებულია მესამე იარუსის გუნდად. 2011 წლის რაგბის მსოფლიო ჩემპიონატის საკვალიფიკაციო ტურნირზე ეროვნული ნაკრები ნახევარფინალამდე მივიდა, სადაც ჩაატარა ორი მატჩი ნამიბიის მორაგბეთა ეროვნული ნაკრების წინააღმდეგ, პირველი შინ ფრედ დამთავრდა, ხოლო მეორე სტუმრად წააგო. კოტ-დ’ივუარს მხოლოდ ერთხელ – 1995 წელს აქვს მონაწილეობა მიღებული რაგბის მსოფლიო ჩემპიონატზე, სადაც ჯგუფში ბოლო ადგილი დაიკავეს. რაგბი უფრო მეტად პოპულარულია კოტ-დ’ივუარის სკოლის მოსწავლეებს შორის, მაგრამ ქვეყანაში მორაგბეთა საერთო რაოდენობა საკმაოდ მცირეა: სულ დარეგისტრირებულია საასპარეზო ასაკის მხოლოდ 14 კლუბი და 470 მორაგბე.
სქოლიო
კატეგორია:რაგბის ეროვნული ნაკრებები მორაგბეთა ეროვნული ნაკრები
იმუნური სისტემა
მინი|right|200px
იმუნური სისტემა — იმ უჯრედების ერთობლიბაა, რომელთა ძირითად ფუნქციას წარმოადგენს ორგანიზმის შინაგანი გარემოს მუდმივობის დაცვა, რაც გენეტიკურად უცხო ნიშნებს ატარებს. იმუნიტეტი ადამიანის ორგანიზმის დამცავი ბარიერია, გადამდებ დაავადებათა და მათ გამომწვევთა მიმართ ორგანიზმის შეუვალობაა.
იმუნური სისტემის ფორმირება ჯერ კიდევ მუცლადყოფნის დროს იწყება. ნაყოფს დედისაგან იმუნური სისტემის ზოგიერთი მზა კომპონენტი გადაეცემა. ბავშვის დაბადების შემდეგ კი იმუნიტეტის შემდგომ განვითარებაში მნიშვნელოვანი როლი დედის რძეს აკისრია. ბავშვს დაბადებისთანავე უხდება შეხება სხვადასხვა პათოგენურ მიკრობთან.იმუნური სისტემა მაშინვე იწყებს მოქმედებას, შემდეგ კი თანდათანობით ვითარდება და ძლიერდება.
რესურსები ინტერნეტში
კატეგორია:მედიცინა
ესტონეთი
ესტონეთი (Eesti), ოფიციალურად ესტონეთის რესპუბლიკა (Eesti Vabariik) — სუვერენული სახელმწიფო ჩრდილოეთ ევროპაში, ბალტიისპირეთში. ჩრდილოეთიდან ესაზღვრება ფინეთის ყურე, დასავლეთიდან ბალტიის ზღვა, სამხრეთით ლატვია (343 კმ.) ხოლო აღმოსავლეთით ჩუდ-ფსკოვის ტბა და რუსეთი (338,6 კმ). ტერიტორიაში შედის ძირითადი ნაწილი და ბალტიის ზღვის 2,222 კუნძული; მთლიანი ფართობი 42,388 კმ2-ია და ხასიათდება ნოტიო კონტინენტური კლიმატით. ტალინი, ესტონეთის დედაქალაქი, და ტარტუ ქვეყნის უდიდესი ქალაქებია ურბანული ტერიტორიების მხრივ; სხვა აღსანიშნავ ქალაქებს მიეკუთვნება ნარვა, პიარნუ, კოჰტლა და ვილიანდი. ქვეყნის ოფიციალური ენა, ესტონური ენა, არის მეორე ყველაზე გავრცელებული ენა ფინურ ენებში.
არის დემოკრატიურლი უნიტარული საპარლამენტო რესპუბლიკა, რომელიც დაყოფილია 15 მუნიციპალიტეტად. 1.3 მილიონი მცხოვრებით ესტონეთი ერთ-ერთი ყველაზე ნაკლებად დასახლებული ქვეყანა ევროპის კავშირის, ევროზონის, ეკონომიკური თანამშრომლობისა და განვითარების ორგანიზაცის, შენგენის ზონის, ნატოს და გაეროს უშიშროების საბჭოს წევრებს შორის.
ესტონეთი არის განვითარებული ქვეყანა მოწინავე, მაღალშემოსავლიანი ეკონომიკით, რომელიც ევროკავშირის ქვეყნებს შორის 2004 წლიდან ერთ-ერთი ყველაზე სწრაფად მზარდია. ადამიანის განვითარების ინდექსი ქვეყანაში ძალიან მაღალია; აგრეთვე მაღალ დონეზეა ეკონომიკური და სამოქალაქო თავისუფლება, განათლება და პრესის თავისუფლება. ესტონეთის მოქალაქეები იღებენ საყოველთაო ჯანდაცვას, უფასო განათლებასა და ყველაზე ხანგრძლივ ანაზღაურებად დეკრეტულ შვებულებას ეკონომიკური თანამშრომლობისა და განვითარების ორგანიზაციაში. ქვეყანას ჰყავს მსოფლიოში ერთ-ერთი ყველაზე ციფრულად-მოწინავე საზოგადოება: 2005 წელს ესტონეთი გახდა პირველი სახელმწიფო, რომელმაც არჩევნები ჩაატარა ინტერნეტით, ხოლო 2014 წელს, პირველი სახელმწიფო, რომელმაც უზრუნველყო ელექტრონული რეზიდენცია.
დავით საგანელიძე
დავით საგანელიძე (დ. 17 ივნისი, 1959, თბილისი) — ქართველი ეკონომისტი, ექიმი, იურისტი, პოლიტიკოსი.